Diari Oficial de la Generalitat Valenciana


Sumari del DOGV 8050, del 29-05-2017 (2017/4000)

Notificació de la sentència dictada en el rotlle d'apel·lació número 1550/2016.
-------------------------------------------------------------------------------

### Dades del document

Número de DOGV
:   8050

Data del DOGV
:   29-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4000


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 1550/2016. [2017/4000]  
María Josefa García Cholvi, lletrada de l'Administració de justícia de la Secció Desena de l'Audiència Provincial de València, mitjançant aquest edicte faig saber que en virtut del que s'ha disposat per la resolució del dia de hui, dictada en el rotlle d'apel·lació número 001550/2016, que prové del judici número 001666/2015, del Jutjat de Primera Instància número 24 de València, s'ha ordenat notificar a la persona apel·lada que no ha comparegut en aquesta alçada, que es dirà al final, la sentència dictada en el rotlle esmentat que té l'encapçalament i la dispositiva que són com segueix:  
  
«Sentència número 376/2016  
Secció Desena  
President: José Enrique de Motta García-España.   
Magistrats: M.ª Pilar Manzana Laguarda i Carlos Esparza Olcina.  
  
València, 3 de maig de 2017  
La Secció Desena de l'Audiència Provincial de València, en grau d'apel·lació, ha vist les actuacions de guarda i custòdia número 001666/2015, seguides davant del Jutjat de Primera Instància número 24 de València, entre les parts; d'una, com a demandant, Ana Rosa Donate Romo, representada per la procuradora Patricia Rosalva Gutiérrez Cossio i defesa per la lletrada María Amparo Abalos de los Santos i, d??una altra, com a demandat, Samuel Egyir Nana Tawian, declarat en rebel·lia, sent-ne part el Ministeri Fiscal.  
És ponent, la magistrada María del Pilar Manzana Laguarda.  
Disposem  
Atés tot el que s'ha exposat, la Secció Desena de l'Audiència Provincial de València, en nom del rei ha decidit:  
Primer. Estimar el recurs d'apel·lació interposat per la representació processal d'Ana Ros Adonate Romo.  
Segon. Revocar la sentència d'instància i, en lloc seu, disposar la custòdia materna d'S., l'exercici exclusiu de la pàtria potestat per part de la mare, tot mantenint-ne la titularitat compartida, i una pensió alimentària a càrrec del progenitor de 150 euros mensuals que cal ingressar dins dels cinc primers dies de cada mes en el compte corrent o llibreta d'estalvis que designe a aquest efecte la progenitora, quantitat que serà objecte de revaloració anual d'acord amb els índexs que publique l'Institut Nacional d'Estadística o de l'organisme afí que el substituïsca. Posposem per a una resolució posterior la decisió d'acordar un règim de visites entre el progenitor i el seu fill.  
Tercer. No fer imposició de les costes d'aquesta alçada.  
Contra aquesta resolució es pot interposar un recurs de cassació per interés cassacional sempre que concórreguen les causes i es complisquen les exigències de l'article 477 de la Llei d'enjudiciament civil i, si escau, i acumuladament amb l'anterior, un recurs extraordinari per infracció processal, en un sol escrit, davant d'aquesta sala, dins del termini de 20 dies comptador des de l'endemà que es notifique, en què cal adjuntar el dipòsit preceptiu per a recórrer establit en la disposició addicional 15a de la Llei orgànica 1/2009, de 3 de novembre, llevat que tinga reconegut el dret a l'assistència jurídica gratuïta, el qual s'haurà d'acreditar a l'efectuar qualsevol sol·licitud davant del Tribunal Superior.  
Aquesta és la nostra sentència, de la qual porteu un certificat al rotlle, que pronunciem, manem i firmem.»  
  
I perquè el que s'ha ordenat es complisca i valga de notificació a l'apel·lat, Samuel Egyr Nana Tawian, incomparegut en aquesta alçada, amb la fixació prèvia d??aquest edicte al tauler d'anuncis d'aquesta Secció Desena i la publicació en el Diari Oficial de la Generalitat Valenciana, expedisc aquest edicte en el dia de hui.  
  
València, 4 de maig de 2017.- La lletrada de l'Administració de justícia: María Josefa García Cholvi.